| **Armenas Sarkisianasarm. Արմեն Վարդանի Սարգսյան** |
| --- |
| 4-asis Armėnijos prezidentas |
|  |
| A. Sarkisianas 2018 m. |
| Gimė | 1953 m. birželio 23 d. (70 metų)Jerevanas, Armėnijos vėliava Armėnijos TSR |
| Sutuoktinis (-ė) | Nouneh Sarkissian |
| 4-asis Armėnijos prezidentas |
| Ėjo pareigas | 2018 m. balandžio 9 d. – 2022 m. sausio 23 d. |
| Ankstesnis | Seržas Sargsianas |
| Vėlesnis | Alenas Simonianas (l.e.p.) |
|  |
| Veikla | Armėnijos politikas |
| Partija | nepriklausomas politikas |
|  |
| Alma mater | Jerevano valstybinis universitetas |
|  |
|  **Vikiteka** | Armenas Sarkisianas |
| Parašas |
|  |

**Armenas Sarkisianas** (arm. Արմեն Վարդանի Սարգսյան = *Armen Sarkissian (Sargsyan)*; g. 1953 m. birželio 23 d. Jerevane) – armėnų politikos ir valstybės veikėjas, fizikas, diplomatas, 2018–2022 m. – Armėnijos prezidentas.

A. Sarkisianas ir Maiklas Pompeo

Biografija
----------

1976 m. baigė Jerevano valstybinio universiteto Fizikos fakultetą. Iki 1984 m. šiame universitete toliau dirbo mokslinį darbą. 1984–1985 m. dėstė Kembridžo universitete (Anglija). 1985–1992 m. dėstė Jerevano universiteto teorinės fizikos katedroje.

1992–1996 m. buvo Armėnijos ambasadoriumi Didžiojoje Britanijoje, Europos Sąjungoje, Belgijoje, Vatikane, Liuksemburge.

1996–1997 m. – Armėnijos ministras pirmininkas. 1998–2000 m. – ambasadorius Didžiojoje Britanijoje.

2000–2013 m. valstybės pareigų neužėmė, dalyvavo tarptautinių energetikos ir technologijų kompanijų veikloje Rusijoje, Turkmėnijoje, Uzbekistane ir kitose šalyse.

Nuo 2013 m. – „United World Colleges" mokyklos Diližane tarybos narys, trečią kartą – ambasadorius Didžiojoje Britanijoje.

Nuo 2018 m. balandžio 9 d. išrinktas eiti Armėnijos prezidento pareigas – už naująjį šalies vadovą balsavo 90 % deputatų, 10 % – prieš.

A. Sarkisianas yra daugelio akademinių straipsnių ir publikacijų teorinės fizikos, astrofizikos, kompiuterinio modeliavimo, politologijos ir pereinamosios ekonomikos klausimais autorius.
Jam suteiktas nepaprastojo ir įgaliotojo ambasadoriaus diplomatinis laipsnis.

A. Sarkisiano žmona Nouneh – mokslo darbuotoja Matenadarane. Kartu užaugino du sūnus, kurie mokslus baigė Didžiojoje Britanijoje.

Kita veikla
-----------

*Llagir.am* svetainės duomenimis, dalyvavo kompiuterinio žaidimo „Tetris" kūrime.

Žurnalistų organizacijos paskelbė, kad A. Sarkisianas tapo Armėnijos prezidentu, „pažeisdamas aiškiai išdėstytus konstitucinius reikalavimus dėl pilietybės", neva dėl dvigubos Armėnijos ir Didžiosios Britanijos pilietybės 2002–2007 m. A. Sarkisianas patvirtino, kad nuo 2011 m. gruodžio mėn. turėjęs tik Armėnijos pilietybę.

2019 m. balandį A. Sarkisiano turtas buvo vertinamas daugiau kaip 3 mln. eurų (daugiau kaip 1 600 000 000 dramų).

Pastabos
--------

1. ↑  Šaltiniuose sutinkama dvejopa rašyba – *Sarkissian* ir Sargsyan (sovietmečio pasuose naudota vardų perraša į lotynišką abėcėlę pagal tuomet diplomatinės prancūzų k. transkripcijos sistemą).

Šaltiniai
---------

1. ↑  „Армен Саркисян рассказал, как они придумали Тетрис". *Lragir.am* (rusų). Suarchyvuotas originalas 2018-03-06. Nuoroda tikrinta 2018-03-06.
2. ↑  „«Армен Саргсян вступает в должность президента Армении с нарушением Конституции» - общественные организации". *Радио Свобода* (rusų). Nuoroda tikrinta 2018-03-06.
3. ↑  Sputnik. „Президент Армении предоставил Пашиняну доказательства" (rusų). ru.armeniasputnik.am. Nuoroda tikrinta 2018-04-27.
4. ↑  Sputnik. „Армен Саркисян потерял миллионы? Что мы знаем о доходах и имуществе нового президента" (rusų). ru.armeniasputnik.am. Nuoroda tikrinta 2019-06-11.

Nuorodos
--------

* Biografija
* Biografija

| Politinis postas
 |
| --- |
| Prieš tai:**Hrantas Bagratianas** | **Armėnijos ministras pirmininkas**1996–1997 | Po to:**Robertas Kočarianas** |
| Prieš tai:**Seržas Sargsianas** | **Armėnijos prezidentas**2018– | Po to:**Alenas Simonianas** |